लघु उद्यमी जीरो डिफेक्ट-जीरो इफेक्ट के साथ उत्पादन करें
बिलासपुर | लघु उद्योगों के विकास तथा सुविधाओं के लिए भारत सरकार की अनेक योजनाएं चल रही हैं। छत्तीसगढ़ के उद्यमियों को अपने उद्योग एवं औद्योगिक प्रक्षेत्र के विकास के लिए इन योजनाओं का लाभ उठाना चाहिए। क्लस्टर डेवलपमेंट, औद्योगिक क्षेत्र का विकास, टेक्नालॉजी अपग्रेडेशन, बार कोड इत्यादि अनेक योजनाएं है। छत्तीसगढ़ लघु एवं सहायक उद्योग संघ द्वारा उद्योग भवन बिलासपुर में जीरो डिफेक्ट - जीरो इफेक्ट योजना पर विचार सूक्ष्म, लघु एवं मध्यम उद्यम मंत्रालय के नए डायरेक्टर वीरेंद्र शर्मा ने व्यक्त किया। कहा कि प्रधानमंत्री ने बारहवीं पंचवर्षीय योजना में 22हजार दो सौ बाइस इकाइयों को जेड स्कीम के तहत पंजीयन करने का लक्ष्य रखा है। छत्तीसगढ़ के उद्यमियों को भी उसमें पंजीयन हेतु आगे आना चाहिए। नागपुर से आए विषय विशेष मनीष खैरवार ने जेड योजना की विस्तृत जानकारी देते हुए इसमें पंजीयन के तरीकों को समझाया। छत्तीसगढ़ लघु एवं सहायक उद्योग संघ प्रदेश अध्यक्ष हरीश केडिया ने कहा कि उद्योग संघ शासन की समस्त योजनाओं की जानकारी देने के लिए नियमित तौर पर सेमिनार का आयोजन करता है। कार्यक्रम में उपसंचालक डीडी गजभिए, विनोद अग्रवाल, अरूण अग्रवाल, शरद सक्सेना, अनिल अग्रवाल, रामदास अग्रवाल, नरेन्द्र सांडे, पीपी भादुड़ी, अमित श्रीवास आदि मौजूद रहे।
mag_Deva hin_Deva